ભારત અને ઈંગ્લેન્ડ વચ્ચે રમાઈ રહેલી ટેસ્ટ સિરીઝમાં શુક્રવારથી પાંચમી અને અંતિમ ટેસ્ટ મેચનો આરંભ થયો હતો. ઈંગ્લેન્ડનો ઓપનર એલેસ્ટર કુક પણ પોતાની અંતિમ ટેસ્ટ રમી રહ્યો છે. પોતાની અંતિમ ટેસ્ટમાં કૂકે મોઈન અલી સાથે ભાગીદારી કરવા દરમિયાન પોતાની અડધી સદી પૂરી કરી હતી. મોઈન અલી ૨૩ રન બનાવીને કૂકને સાથ આપી રહ્યો છે. ટી બ્રેક સુધીમાં ઈંગ્લેન્ડે કૂકના ૬૬ અને અલીના ૨૩ રનની મદદથી ૧ વિકેટના નુકસાને ૧૨૩ રન બનાવ્યા હતા. કૂક માટે આ ટેસ્ટ ખૂબ જ મહત્ત્વની છે. તે પોતાની કારકિર્દીની અંતિમ ટેસ્ટ રમી રહ્યો છે. આ ટેસ્ટ રમવા દરમિયાન તેણે ઓવલ મેદાન ઉપર પોતાના ૧,૦૦૦ રન પણ પૂરા કર્યા હતા. લોર્ડ્સ બાદ આ બીજું મેદાન છે જ્યાં કૂકે પોતાના એક હજાર રન પૂરા કર્યા છે. ભારતે ટીમમાં કરેલો ફેરફાર પ્રારંભિક ધોરણે ફળ્યો હતો. જાડેજાએ ભારતને પહેલી વિકેટ અપાવી હતી. જેનિંગ્સ ૨૩ રને પેવેલિયન ભેગો પડયો હતો.